ЛЕКСИКА: Уақыт және адам 
[bookmark: _GoBack]1-тапсырма. Мәтінді оқып, аударыңыз. 
Уақыт және адам
Уақыт қашанда адам баласы үшін қымбат ұғым. Өйткені адам белгілі бір уақытта жаратылды, уақытша жаратылды. Уақыт бізге емес, біз уақытқа тәуелдіміз. Уақытты қалаған кезімізде ұзартып, қалаған кезімізде қысқарта алмаймыз.
	Адам баласына берілген ең баға жетпес құндылықтардың бірі – уақыт. Бүгінгі күні дамыған өркениетті елдерге бара қалсаңыз, кез-келген адамның осы уақыт мәселесіне келгенде тым сараң екенін байқайсыз. Өйткені олар уақыттан ұтылған жағдайда көп нәрседен қағылатындықтарын жақсы біледі.
Жаратушының адам баласына берген баға жетпес, қайтып оралмас құндылықтарының бірі – уақыт. Әркім дәм-тұзы таусылғанша өмір сүреді. Адам өлгенде «уақыты бітті» дейді. Адам баласы үшін бұ дүниеде уақыттан қымбат еш нәрсе жоқ. Уақыт – опасыз нәрсе. Жатсаң да, тұрсаң да бір тоқтамайды, өте береді. 
Уақыттың осы шағы алға қарай тоқтаусыз зымыраған сайын өткен шақ ұзарып, келер шақ қысқара бередi. Ең қысқа уақыт – осы шақ. Адам үшiн осы шақ дегенiмiз сағат та емес, минут та емес, тiптi секунд те емес, ол – жалғыз ғана қас-қағым сәт. Шындығына келгенде, қас-қағым сәттiң өзi де осы шақ болуға дәрменсіз. Мысалы, найзағайдың жарқылын бiр қас-қағым сәтке теңесек, сол найзағай жарқылының да басталған, болған, аяқталған уақыттары бар.
Сөйтiп уақыт тiрi пенделердiң өмiр сүруi мен өлi табиғаттың бола алу шарты ғана емес, ол – қандай бiр нәрсенiң, не құбылыстың кеңiстiкте бар болып тұруын бiлдiретiн өлшемдердiң ең негiзгiсi. Немесе уақыт – пайда болу (жасалу) мен туудың, өсiп-өну мен дамудың, тозып-ескiру мен қартаюдың, бұзылып ыдырау мен өлудiң себеп-салдары.
Сөздік 
уақыт – время
өркениет – цивилизация
найзағай – молния
қартаю – состариться 
туу – родиться 
даму – развитие 
өлу – умереть 
қас-қағым сәт – миг 
құбылыс – явление 
кеңiстiк – пространство 
пайда болу – появиться 
өсiп-өну – вырасти 
бұзылып ыдырау – испортится, разложится 
жаратушы – создатель 
шындығына келгенде - в действительности 
себеп-салдары – причины-следствия 
тозып-ескiру – стареть, изнашивать 
өлшем – мера, измерение

2-тапсырма. Мәтін бойынша сұрақтарға жауап беріңіз. 
1. Уақыт деген не? 
2. Уақыттың маңыздылығы қандай? 
3. Адам және уақыт байланысты ма? 
4. Уақыт адамға тәуелді ме? 
5. Сіз өз уақытыңызды бағалайсыз ба? 
6. Уақытпен санасу керек пе? 
7. Уақытты үнемдеу деген не? Оны қалай түсінесіз?

3–тапсырма. Берілген сөз тіркестерімен сөйлем құрастырыңыз (Ескерту! мәтіннен дайын сөйлемді алуға болмайды, онда бағаланбайды сөйлемдеріңізді өздеріңіз құрастырыңыздар) .  
Үлгі: Қазір демалуға уақыт жоқ. 
Ақшалай құн,  әрбір сәт, уақытты босқа өлтірмеу, уақытты үнемдеу, орынды пайдаланады, уақытты бағалай білу, еріншектікті жеңу, іскерлер әлемі, шығын, уақыт өткізді, уақыт болып қалды, уақытты бағалау, уақытты пайдалану, уақыт қымбат, уақытша баға.
4–тапсырма. Берілген лексикалық тапсырманы орындаңыз.
А)қас-қағым сәт – фразеологиялық сөз тіркесіне синоним табыңыз; ә) көп – сөзінің антонимін табыңыз; б) нашар – сөзіне синоним табыңыз; в) өмірден өтерінде – синонимін табыңыз; г) емші – сөзінің синонимдерін табыңыз; ғ) жақсы – сөзінің антонимін табыңыз; д) ертең – антонимін табыңыз; з) басталу – антонимін табыңыз.
